ddrg/super_eurlex huggingface dataset:
Euroopa Liidu Teataja L 038 , 10/02/1989 Lk 0036 - 0036

Soomekeelne eriväljaanne: Peatükk 3 Köide 28 Lk 0139

Rootsikeelne eriväljaanne: Peatükk 3 Köide 28 Lk 0139



Komisjoni direktiiv, 20. jaanuar 1989, millega muudetakse II lisa nõukogu direktiivis 66/401/EMÜ söödakultuuride seemnete turustamise kohta (89/100/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemnete turustamise kohta [1], viimati muudetud direktiiviga 88/380/EMÜ [2], eriti selle artiklit 21a, ning arvestades, et: kasvatustingimustest ja morfoloogilistest tunnustest tingituna on aas-rebasesaba (Alopecurus pratensis) seemnete hulgas suhteliselt suur hulk erinevate poa liikide seemneid; aas-rebasesaba puhul on seega keeruline saavutada, et vastavalt direktiivi 66/401/EMÜ II lisas sätestatule moodustaks poa liikide seemnete või mõne muu üksiku liigi maksimaalne sisaldus seemne kaalust 1 %; kõrge raikaeriku (Arrhenatherum elatius) ja hariliku koldkaera (Trisetum flavescens) puhul, millel on sarnased morfoloogilised tunnused, ei kehti poa liikide seemnete kohta kõnealune 1 %ne maksimaalne sisaldus seemne kaalust; tehnika arengut silmas pidades on asjakohane muuta direktiivi 66/401/EMÜ II lisa, et sätestada sama ka aas-rebasesaba seemne kohta; käesolevas direktiivis sätestatud meetmed vastavad alalise põllumajanduse, aianduse ja metsanduse seemnete ja paljundusmaterjali komitee arvamusele, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/401/EMÜ II lisa I osa 2. jao punktis A ("Tabel") veerus 6 ("Analüütiline puhtus – Muude taimeliikide seemnete maksimumsisaldus (massiprotsent) – Üksikliigid") lisatakse Alopecurus pratensis’e kohta tehtud kande "1,0" taha "(f)". Artikkel 2 Liikmesriigid võtavad käesoleva direktiivi järgimiseks vajalikud meetmed hiljemalt 1. jaanuaril 1990. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 20. jaanuar 1989 Komisjoni nimel komisjoni liige Ray Mac Sharry [1] EÜT 125, 11.7.1966, lk 2298/66. [2] EÜT L 187, 16.7.1988, lk 31. --------------------------------------------------
Euroopa Liidu Teataja L 066 , 10/03/1989 Lk 0036 - 0036

Soomekeelne eriväljaanne: Peatükk 3 Köide 28 Lk 0172

Rootsikeelne eriväljaanne: Peatükk 3 Köide 28 Lk 0172



Nõukogu direktiiv, 6. märts 1989, millega muudetakse II lisa nõukogu direktiivis 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta (89/186/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta [1], viimati muudetud direktiiviga 88/298/EMÜ [2], eriti selle artiklit 5, võttes arvesse komisjoni ettepanekut [3] ning arvestades, et: direktiivi 76/895/EMÜ artiklis 5 on sätestatud, et kõnealuse direktiivi lisadesse muudatuste tegemisel võetakse eelkõige arvesse tehnika ja teaduse arengut, samuti tervise ja põllumajandusega seotud nõudeid; teaduse ja tehnika arengut arvesse võttes on asjakohane ajakohastada kõnealuse direktiivi II lisa, täiendades seda andmetega pestitsiidi maleiinhappe hüdrasiidi kohta, mis võib esineda jäägina puu- ja köögiviljas, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/895/EMÜ II lisa tabelisse kantakse järgmine pestitsiidi jääk koos kõigi seda puudutavate üksikasjadega: Pestitsiidi jäägid | Piirnormid (mg/kg (ppm)) | Üldine nimetus | Keemiline valem | Maleiinhappe hüdrasiid | 6-hüdroksü-3(2H)-püridasinoon | 10: sibulad 1: teised saadused | Artikkel 2 Liikmesriigid jõustavad artikli 1 järgimiseks vajalikud õigusnormid 1. augustiks 1989. Liikmesriigid teatavad neist viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 6. märts 1989 Nõukogu nimel eesistuja C. Romero Herrera [1] EÜT L 340, 9.12.1976, lk 26. [2] EÜT L 126, 20.5.1988, lk 53. [3] EÜT C 95, 16.4.1982, lk 6. --------------------------------------------------
Euroopa Liidu Teataja L 398 , 30/12/1989 Lk 0026 - 0026

Soomekeelne eriväljaanne: Peatükk 13 Köide 19 Lk 0124

Rootsikeelne eriväljaanne: Peatükk 13 Köide 19 Lk 0124



Nõukogu direktiiv, 21. detsember 1989, millega muudetakse direktiivi 77/536/EMÜ põllu- või metsamajanduslike ratastraktorite ümbermineku kaitsekonstruktsioone käsitlevate liikmesriikide õigusaktide ühtlustamise kohta (89/680/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: on vaja võtta meetmeid, et siseturu järkjärguline rajamine 31. detsembriks 1992 lõpule viia; kusjuures siseturg hõlmab sisepiirideta ala, kus on tagatud kaupade, isikute, teenuste ja kapitali vaba liikumine; direktiivi 77/536/EMÜ artikkel 9, [4] mida viimati muudeti direktiiviga 87/352/EMÜ, [5] piirab nimetatud direktiivi mõjuala põllu- või metsamajanduslike ratastraktorite puhul, mille mass on vahemikus 1,5–4,5 tonni; kusjuures käesolevalt sätestatud maksimaalse massi suurendamine 1,5 tonni võrra ei kahjustaks teeohutust ega maismaal läbiviidavate tööde ohutust; 4,5- kuni 6-tonnise massiga traktorite ümbermineku kaitsekonstruktsioone võib käsitleda samamoodi nagu 1,5- kuni 4,5-tonnise massiga traktorite omi ja seega võib neile rakendada samu reegleid, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/536/EMÜ artikli 9 neljanda taande esimeses reas asendatakse "mass 1,5–4,5 tonni" sõnadega "mass 1,5–6 tonni". Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 12 kuu jooksul alates 3. jaanuarist 1990. Liikmesriigid teatavad neist viivitamatult komisjonile. Artikkel 3 Käesolev direktiiv on adresseeritud liikmesriikidele. Brüssel, 21. detsember 1989. Nõukogu nimel eesistuja E. Cresson [1] EÜT C 324, 17.12.1988, lk 14. [2] EÜT C 120, 16.5.1989, lk 17 jaEÜT C 256, 9.10.1989, lk 75. [3] EÜT C 102, 24.4.1989, lk 8. [4] EÜT L 220, 29.8.1977, lk 1. [5] EÜT L 192, 11.7.1987, lk 43. --------------------------------------------------
NÕUKOGU DIREKTIIV,

21. detsember 1989,

millega muudetakse direktiivi 75/106/EMÜ teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta

(89/676/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100a,

võttes arvesse komisjoni ettepanekut,[1]

koostöös Euroopa Parlamendiga,[2]

võttes arvesse majandus- ja sotsiaalkomitee arvamust[3]

ning arvestades, et:

direktiiv 75/106/EMÜ,[4] viimati muudetud direktiiviga 88/316/EMÜ,[5] sätestab teatavate veinisektori toodete nimikoguste valiku täieliku ühtlustamise;

veini kääritamise, villimise ja sildistamise arengu tõttu ühenduses on seda valikut vaja kohandada;

nimetatud direktiivis käsitlemata mahtudega tagastatavate pudelite kasutamise võimaldamiseks tuleb sellesse lisada erieeskirjad,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 75/106/EMÜ muudetakse järgmiselt.

1. Artikli 1 teine lõik asendatakse järgmisega:

"Käesolevat direktiivi ei kohaldata kinnispakkide suhtes, mis sisaldavad tooteid, mida on loetletud III lisas:

- punkti 1 alapunktis a, kui need tooted on kääritatud, villitud ja sildistatud mahtudes, mis ei ületa 0,25 liitrit ja on mõeldud erialaseks kasutamiseks,

- punkti 2 alapunktis a ja punktis 4, kui need tooted on mõeldud kas tarbimiseks õhusõidukites, laevadel ja rongides või siis müügiks tollimaksuvabades kauplustes."

2. Artikli 5 lõikes 3:

a) punkt a jäetakse välja;

b) punkti c taanded asendatakse järgmisega:

"- 0,68 liitrit, 0,70 liitrit ja 0,98 liitrit Hispaanias kuni 31. detsembrini 1992,

- 0,46 liitrit ja 0,70 liitrit Kreekas kuni 31. detsembrini 1992."

3. III lisa I veeru punkti 1 alapunkti a muudetakse käesolevaga järgmiselt:

a) lisatakse järgmine: "0,187 (l)-4-8";

b) sõnad "0,187 (tarbimiseks ainult õhusõidukite ja laevade pardal)" mahtude valiku lõpus kustutatakse;

c) lisatakse järgmine allmärkus:

__________

"1 Väärtus käsitleb ainult tarbimist õhusõidukites, laevadel ja rongidel ning müüki tollimaksuvabades kauplustes."

Artikkel 2

Liikmesriigid jõustavad käesoleva direktiivi järgimiseks vajalikud õigus- ja haldusnormid 1. juuliks 1990. Liikmesriigid teatavad nendest viivitamata komisjonile.

Artikkel 3

Käesolev direktiiv on adresseeritud liikmesriikidele.

Brüssel, 21. detsember 1989

Nõukogu nimel

eesistuja

E. CRESSON

[1] EÜT C 31, 7.2.1989, lk 6.

[2] EÜT C 158, 26.6.1989, lk 215 ja EÜT C 291, 20.11.1989, lk 44.

[3] EÜT C 139, 5.6.1989, lk 8.

[4] EÜT L 42, 15.2.1975, lk 1.

[5] EÜT L 143, 10.6.1988, lk 26.
Nõukogu direktiiv,

21. detsember 1989,

millega muudetakse direktiivi 87/402/EMÜ kitsarööpmeliste põllu- või metsamajanduslike ratastraktorite juhiistme ette paigaldatud ümbermineku kaitsekonstruktsioonide kohta

(89/681/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100a,

võttes arvesse komisjoni ettepanekut [1],

koostöös Euroopa Parlamendigam [2],

võttes arvesse majandus- ja sotsiaalkomitee arvamust [3]

ning arvestades, et:

on vaja võtta meetmeid, et siseturu järkjärguline rajamine 31. detsembriks 1992 lõpule viia; kusjuures siseturg moodustab sisepiirideta ala, kus on tagatud kaupade, isikute, teenuste ja kapitali vaba liikumine;

direktiivi 87/402/EMÜ artikkel 12 [4] sätestab nimetatud direktiivi täiendamise sätetega, millega dünaamilise katse protseduuridesse kaasatakse lisaks löögikatsed;

kuna staatiliste katsete kohta on täiendavaid katseid reguleerivad sätted juba kehtestatud, on ka dünaamiliste katsete kohta vajalik kehtestada täiendavaid katseid reguleerivad sätted, mis määratleksid traktori ümbermineku olukorda täpsemini nii, et nimetatud kaks katsemeetodit oleks võimalik muuta teineteisele vastavaks ja kõrvaldada nendevahelised erinevused;

taha paigaldatud konstruktsioonidega teostatud praktilised katsed on nii parameetrite kui arvutuste osas usaldusväärsed ja neid võib läbi viia ka sarnaste ette paigaldatud konstruktsioonidega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 87/402/EMÜ muudetakse järgmiselt.

1. Lisa IV-A punkt 1.6 asendatakse järgmisega:

"1.6. Lisakatsed

1.6.1. Kui löögikatse ajal ilmnevad märkimisväärsed praod või rebendid, tuleb vahetult pärast pragusid või rebendeid põhjustanud katset läbi viia teine samasugune löögikatse, mille korral raskuse allalangemiskõrgus on

H′ =

H

10

× 12 + 4a1 + 2a

kusjuures "a" on jäävdeformatsiooni ja löögipunktist mõõdetud elastse deformatsiooni (a = Dp/De) suhtarv.

Lisanduv püsideformatsioon pärast teist lööki ei tohi ületada 30 % esimese löögi püsideformatsioonist.

Lisakatsete läbiviimise võimaldamiseks tuleb kõigi löögikatsete ajal mõõta elastset deformatsiooni.

1.6.2. Kui muljumiskatse ajal ilmnevad märkimisväärsed praod või rebendid, tuleb koheselt pärast katset, mille jooksul praod või rebendid tekkisid, teostada teine sarnane muljumiskatse, kuid jõuga 1,2 Fv."

2. VI lisale lisatakse järgmine punkt:

"7.3. Võimaliku täiendava dünaamilise katse andmete esitamine ja katsetulemused."

Artikkel 2

Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 12 kuu jooksul alates 3. jaanuarist 1990. Liikmesriigid teatavad neist viivitamatult komisjonile.

Artikkel 3

Käesolev direktiiv on adresseeritud liikmesriikidele.

Brüssel, 21. detsember 1989

Nõukogu nimel

eesistuja

E. Cresson

[1] EÜT C 305, 30.11.1988, lk 7.

[2] EÜT C 120, 16.5.1989, lk 70 jaEÜT C 256, 9.10.1989, lk 76.

[3] EÜT C 102, 24.4.1989, lk 6.

[4] EÜT L 220, 8.8.1987, lk 1.

--------------------------------------------------
Nõukogu direktiiv,

20. juuni 1989,

milles sätestatakse üksikasjalik kontrollikord, et tagada vastavus töötlemata piima külmumistemperatuurile, mis on ette nähtud direktiivi 85/397/EMÜ A lisaga

(89/384/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse nõukogu 5. augusti 1985. aasta direktiivi 85/397/EMÜ (ühendusesisest kuumtöödeldud piima kaubastamist mõjutavate tervishoiu- ja loomatervishoiuprobleemide kohta) [1] viimati muudetud määrusega (EMÜ) nr 3768/85 [2], eriti selle direktiivi artikli 11 lõiget 6,

võttes arvesse komisjoni ettepanekut

ning arvestades, et:

direktiivi 85/397/EMÜ A lisa VI peatüki punktis D on näidatud nõuded, mis peavad olema täidetud töötlemata piima vastuvõtmisel töötlemisettevõttesse või kogumis- või standardimispunkti;

selleks et arvestada kogumise erisusi, tuleks ette näha, millisel etapil võidakse kontrollida külmumistemperatuuri, et tagada selle nõude ühetaoline kohaldamine,

ON VASTU VÕTNUD KÄESOLEVA DIREKTIIVI:

Artikkel 1

Liikmesriigid tagavad, et direktiivi 85/397/EMÜ A lisa VI peatüki punktiga D ette nähtud kontrolli töötlemata piima külmumistemperatuuri suhtes tehakse vastavalt järgmisele üksikasjalikule korrale.

1. Iga põllumajandusettevõtte töötlemata piima tuleb pisteliste proovide põhjal korrapäraselt kontrollida.

Kui ühe põllumajandusettevõtte piim viiakse otse töötlemisettevõttesse, tuleb need proovid võtta piima kogumisel põllumajandusettevõttest, rakendades siiski ettevaatusabinõusid, et vältida pettust transpordi ajal kas enne mahalaadimist töötlemisettevõttes või siis, kui piima toob sinna kohale tootja.

Kui pädeval asutusel tekib kontrolli tulemusel kahtlus, et piimale on lisatud vett, võtab ta põllumajandusettevõttes autentse proovi. Autentne proov on proov, mis esindab piima ühest täieliku järelevalve all tehtud hommikusest või õhtusest lüpsist, mis algab vähemalt üksteist tundi, kuid mitte rohkem kui kolmteist tundi pärast eelmist lüpsi.

Kui piima tuuakse mitmest põllumajandusettevõttest, võidakse proove võtta üksnes töötlemata piima saabumisel töötlemisettevõttesse või kogumis- või standardimispunkti, kuid põllumajandusettevõtetes tehakse siiski kohapealset kontrolli.

Kui kontrolli tulemused näitavad direktiivi 85/397/EMÜ A lisa VI peatüki punktis D sätestatud piirmäärade ületamist, võetakse proovid kõikidest põllumajandusettevõtetest, mis osalesid kõnealuse töötlemata piima kogumisel.

Vajaduse korral võtab pädev asutus lõike 1 kolmanda lõigu tähenduses autentsed proovid.

2. Kui kontrolli tulemused kummutavad vee lisamise kahtluse, võidakse kõnealust töötlemata piima kasutada kuumtöödeldud piima tootmiseks.

Artikkel 2

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1990.

Artikkel 3

Käesolev direktiiv on adresseeritud liikmesriikidele.

Luxembourg, 20. juuni 1989

Nõukogu nimel

eesistuja

C. Romero Herrera

[1] EÜT L 226, 24.8.1985, lk 13.

[2] EÜT L 362, 31.12.1985, lk 8.

--------------------------------------------------
Nõukogu direktiiv,

5. märts 1990,

tõuaretuses kasutatavate ristandsigade kohta

(90/119/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse nõukogu 19. detsembri 1988. aasta direktiivi 88/661/EMÜ tõupuhaste aretussigade suhtes kohaldatavate zootehniliste standardite kohta, [1] eriti selle artiklit 8,

võttes arvesse komisjoni ettepanekut,

ning arvestades, et:

direktiivi 88/661/EMÜ eesmärk on eelkõige liberaliseerida järk-järgult ühendusesisest ristandsigadega kauplemist; sel eesmärgil on vaja täiendavalt ühtlustada kõnealuste loomade heakskiitmist tõuaretuseks;

tõuaretuseks heakskiitmist käsitlevad sätted on seotud loomade ning nende sperma, munarakkude ja embrüotega;

sellega seoses on vaja välistada see, et siseriiklikud õigusnormid, mis käsitlevad ristandsigade ja nende sperma, munarakkude ja embrüote heakskiitmist tõuaretuseks, keelaksid, piiraksid või takistaksid ühendusesisest kaubavahetust loomuliku ja kunstliku seemenduse või munarakkude või embrüote võtmise puhul;

ristandemiste ja -kultide, nende sperma, munarakkude või embrüote suhtes ei tohiks seoses tõuaretusega kohaldada mingeid keelde, piiranguid või takistusi;

sättega, mille kohaselt spermat, munarakke ja embrüoid võivad käsitseda üksnes ametlikult heakskiidetud töötajad, saadakse vajalikud garantiid soovitud lõppeesmärgi saavutamiseks;

Hispaania ja Portugali praeguste eritingimuste tõttu on kõnealustele liikmesriikidele vaja käesoleva direktiivi rakendamiseks ette näha pikem ajavahemik,

ON VASTU VÕTNUD KÄESOLEVA DIREKTIIVI:

Artikkel 1

Ilma, et see piiraks veterinaareeskirjade kohaldamist, tagavad liikmesriigid, et ei keelata, piirata ega takistata:

- ristandemiste heakskiitmist tõuaretuseks,

- ristandkultide heakskiitmist loomulikuks seemendamiseks,

- selliste ristandkultide heakskiitmist kunstlikuks seemendamiseks, kelle liini on testitud jõudluse kontrolliks ja aretusväärtuse hindamiseks,

- kolmandas taandes viidatud loomade sperma kasutamist,

- ristandkultide või nende sperma kasutamise heakskiitmist koguses, mida on vaja nende jõudluse kontrolli ja aretusväärtuse hindamise testide tegemiseks,

- ristandemiste munarakkude ja embrüote kasutamist.

Artikkel 2

Piiramata veterinaareeskirjade kohaldamist, tagavad liikmesriigid, et turustamiseks ettenähtud spermat, munarakke ja embrüoid kogutakse, töödeldakse ja säilitatakse ametlikult tunnustatud keskuses või ametlikult tunnustatud töötajate poolt.

Artikkel 3

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuariks 1991. Nad teatavad sellest viivitamata komisjonile.

Hispaania Kuningriik ja Portugali Vabariik saavad käesoleva direktiivi rakendamiseks täiendavalt kaks aastat.

Artikkel 4

Käesolev direktiiv on adresseeritud liikmesriikidele.

Brüssel, 5. märts 1990

Nõukogu nimel

eesistuja

J. Walsh

[1] EÜT L 382, 31.12.1988, lk 36.

--------------------------------------------------
Euroopa Liidu Teataja L 202 , 31/07/1990 Lk 0046 - 0046

Soomekeelne eriväljaanne: Peatükk 7 Köide 3 Lk 0205

Rootsikeelne eriväljaanne: Peatükk 7 Köide 3 Lk 0205



Nõukogu direktiiv, 24. juuli 1990, millega muudetakse direktiivi 84/647/EMÜ ilma juhita renditud sõidukite kasutamise kohta kaupade autoveol (90/398/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiivi 84/647/EMÜ [4] artikkel 8 nõuab, et nõukogu vaataks uuesti läbi nimetatud direktiivi artikli 3 lõike 2 ja artikli 4 lõike 2, mis sisaldavad piiravaid klausleid; piiravate klauslite tulemuseks on direktiivi ebavõrdne kohaldamine ühenduses; kõnealuste klauslite vähemalt osaline kaotamine tagaks parema finantsjuhtimise ning vähendaks omal kulul või rendi või tasu eest tegutsevate vedajate kulusid; seepärast tuleks eespool nimetatud direktiivi muuta, ON VASTU VÕTNUD KÄESOLEVA DIREKTIIVI: Artikkel 1 Direktiivi 84/647/EMÜ muudetakse järgmiselt. 1. Artikli 3 lõige 2 asendatakse järgmisega: "2. Liikmesriigid võivad lõike 1 sätetest välja jätta omal kulul üle 6tonnise registrimassiga sõidukitega teostatavad veod." 2. Artikli 4 lõige 2 jäetakse välja. Artikkel 2 Liikmesriigid võtavad käesoleva direktiivi täitmiseks vajalikud meetmed hiljemalt 31. detsembriks 1990 ja teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 24. juuli 1990 Nõukogu nimel eesistuja C. Mannino [1] EÜT C 296, 24.11.1989, lk 7 ja EÜT C 150, 19.6.1990, lk 4. [2] EÜT C 96, 17.4.1990, lk 352. [3] EÜT C 124, 21.5.1990, lk 20. [4] EÜT L 335, 22.12.1984, lk 72. --------------------------------------------------
Euroopa Liidu Teataja L 162 , 28/06/1990 Lk 0037 - 0037

Soomekeelne eriväljaanne: Peatükk 3 Köide 33 Lk 0012

Rootsikeelne eriväljaanne: Peatükk 3 Köide 33 Lk 0012



Komisjoni direktiiv, 7. juuni 1990, millega muudetakse neljandat korda lisa nõukogu direktiivis 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelamise kohta (90/335/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise keelamise kohta [1], viimati muudetud direktiiviga 89/365/EMÜ [2], eriti selle artiklit 6, ning arvestades, et: teaduse ja tehnika areng muudab vajalikuks teatud muudatuste tegemise direktiivi 79/117/EMÜ lisas; tundub soovitavana teatud ajutiste erandite kustutamine direktiivis kehtestatud keeldude seast, sest vähem ohtlikud töötlemisviisid on nüüdseks kättesaadavad; kõik liikmesriigid on komisjonile teatanud, et nad ei kavatse edaspidi või enam neid erandeid kasutada; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/117/EMÜ lisa järgmiselt. 1. Osas A "Elavhõbedaühendid": a) kandes 4 "Alküülelavhõbedaühendid" kustutatakse 2. veeru tekst; b) kandes 5 "Alkoksüalküül ja arüülelavhõbedaühendid" asendatakse 2. veeru tekst järgmisega: "teraviljaseemne töötlemine". 2. Osas B "Püsivad orgaanilised klooriühendid": a) kandes 1 "Aldriin" kustutatakse 2. veeru tekst; b) kandes 5 "Endriin" kustutatakse 2. veeru tekst. Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 1. jaanuaril 1991. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 7. juuni 1990 Komisjoni nimel komisjoni liige Ray Mac Sharry [1] EÜT L 33, 8.2.1979, lk 36. [2] EÜT L 159, 10.6.1989, lk 58. --------------------------------------------------